open-index/open-wikipedia-markdown huggingface dataset:
Gheg

**Gheg** ta un dialekto prinsipal di e idioma albanes, banda di e dialekto Tosk. E ta wòrdu papia prinsipalmente den e parti nort di Albania, den Kosovo, gran parti di Montenegro, i den komunidatnan albanes di Nort Macedonia i den sur di Servia.

Ta distingui e dialekto Gheg for di Tosk pa diferente karakterístikanan fonétiko, gramatikal i leksikal. Un ehemplo importante ta ku Gheg a preservá e vokal nasal, un rasgo ku a bai pèrdí den Tosk. Den gramátika, tin diferensianan den e uso di kaso i den e forma di sierto verbonan.

Histórikamente, Gheg tabata e dialekto dominante den literatura albanes te ora ku e idioma standart albanes a wòrdu basá prinsipalmente riba e dialekto Tosk meimei di siglo binti. Apesar di esaki, Gheg ta sigui un dialekto bibu i ampliamente usá den komunikashon diario, kultura oral i músika popular.

Den Kosovo i den varios otro region, Gheg ta e forma di albanes mas papia na bida diario, ounke e idioma standart ta wòrdu siñá i usá na skol i institushonnan ofisial.
Lista di elementonan kímiko

E artíkulo aki ta lista elemento kímiko konosí i ta mustra kua símbolo kímiko ta representá kua elemento kímiko. E elementonan ta wòrdu areglá pa nan number atómiko, nan posishon den e tabèl periódiko. E number atómiko aki ta igual na e kantidat di proton den e núkleo atómiko di e elemento kímiko en kuestion: un atòm di hidrogeno tin un proton den su núkleo, un atòm di helium tin dos, i asina por sigui.
Lenga westgermániko

**Lenganan westgermániko** ta forma e mayó di e tres ramo prinsipal di e lenganan germániko. E dos otro ramo ta e lenganan nortgermániko i e lenganan ostgermániko, ku ta konsiderá ekstinto. E lenganan westgermániko tin su orígen den e lenga proto-germániko i ta inkluí hopi di e lenganan mas papiá den Oropa i otro parti di mundu awendia.

E ramo westgermániko ta karakterisá pa un gran diversidat di dialekto i supgrupo, i a hunga un rol importante den e historia lingwístiko i kultural di Oropa, asina tambe den e ekspanshon kolonial oropeo.

## Supdivishonnan
*Ingvaeoniko
** Anglo-fries
*** Ingles
*** Fries
*** Eskoses
*** Yola (ekstinto)
** Plattdüütsch

*Istvaeoniko
** Nederfrankisch
*** Hulandes
**** Afrikaans
*** Nedersaksies

*Irminoniko
** Halto-alemán
*** Alemaniko
*** Bavariano
*** Aleman
** Luksemburgues
** Yidish
** Vilamoviano

E supdivishonnan aki ta basá riba diferensianan históriko, fonológiko i gramatikal, ounke e klasifikashon eksacto por variá segun e tradishon lingwístiko i e skol akadémiko.
Lenganan ostgermániko

**Lenganan ostgermániko** ta un supfamia di e famia di lenganan germániko ku awor ta konsiderá kompletamente ekstinto. Huntu ku e lenganan westgermániko i nortgermániko, nan tabata forma e tres ramo prinsipal di e lenganan germániko, ku a desaroyá for di e lenga protogermániko.

E lenganan ostgermániko tabata wòrdu papiá prinsipalmente den Oropa Oriental i Meridional entre e promé i di shete siglo despues di Kristu, pa pueblonan germániko manera e goto, vandalo i borgundionan. Dor di migrashonnan grandi i asimilashon kultural i lingwístiko ku otro pueblonan, e lenganan aki a desaparesé gradualmente.

## Lenganan prinsipal
E lenganan ostgermániko mas konosí inkluí:
* Gótiko – e úniko lenga ostgermániko ku tin teksto skirbi preservá, prinsipalmente e tradukshon di biblia hasi pa Ulfilas den di kuater siglo.
* Vandalo – lenga di e vandalonan, papiá den parti di Oropa i Nort Afrika.
* Burgundiano – lenga di e pueblonan borgundio.
* Gepidiko – lenga di e gepidonan.

Ku eksepshon di gótiko, e otro lenganan ostgermániko ta konosí solamente dor di nòmber propio, toponimia i referensianan limitá den fuente históriko.

## Karakterístikanan
E lenganan ostgermániko ta mustra varios rasgonan arkaiko i, segun lingwístanan, nan a preservá algun elemento di e protogermániko mas fielmente ku e otro ramo germániko. Pa falta di material skirbí, konosementu riba nan struktura gramatikal i vokabulario ta limitá.

## Importansia históriko
Apesar ku nan ta ekstinto, e lenganan ostgermániko ta di gran importansia pa e estudio di lingwístika histórico. Nan ta yuda rekonstruí e protogermániko i komprendé mihó e migrashonnan germániko ku a hunga un ròl fundamental den formashon di Oropa medieval.
Gotico (lenga)

**Gotico** ta un lenga ekstinto papiá pa e pueblo gotico.

## Ehemplo
**Romanonan 6:23**

**Gotico:**

þo auk launa frawaurhtais dauþus; iþ ansts gudis libains aiweino in Xristau Iesu, fraujin unsaramma.

**[[Papiamentu]]:**

Pasobra e pago di piká ta morto, ma e don di grasia di Dios ta bida etèrno den Cristo Jesus, nos Señor.

## Linknan eksterno
*https://got.m.wikipedia.org
*https://web.archive.org/web/20160801214145/http://www.wulfila.be/gothic/browse/
Alfabet Gotico

**Alfabet Gotico** tabata e sistema di skirbi e idioma Gotico, un lenga Germanico oriental cu awor ta extinto. E alfabet aki tabata un adaptacion particular di e alfabet Latin, modifica specificamente pa loke linguista y obispo Wulfila (tambe conoci como Ulfilas) a desaroya den siglo IV, ora el a traduci e Biblia na idioma Gotico.

## Origen y desaroyo
E alfabet Gotico a nace rond di aña 350, ora cu Wulfila a crea un sistema di skritura pa e pueblonan Gotico. Wulfila a combina elementonan for di:
* alfabet Latin (pa gran parti di e letternan),
* alfabet Griego (pa algun caracter specifico), y
* probablemente tambe simbolonan Runico di e Goticonan mes.

E obhetivo tabata pa duna e comunidad Gotico un manera pa lesa y skirbi den nan propio lenga, principalmente pa rasonnan religioso, manera lectura di e Biblia.

## Letter
E alfabet Gotico tabatin 27 letter. Aki bou bo por haya algun caracteristica principal:
* Hopi letter ta similar na letter Latin of Griego.
* Tin letter cu tabata specificamente diseña pa representa zonidonan di e lenga Gotico cu no tabatin ekivalente na Latin.
* E skritura tabata regular, di man derecha pa man robes (manera na Latin).
* E alfabet tambe a sirbi pa indica numeronan, manera den e sistema Griego y Romano.

## Uzo
E alfabet Gotico a wordo uza casi exclusivamente pa metanan religioso. E textonan mas conoci den alfabet Gotico ta e fragmentonan di e traduccion di e Biblia, conoci como Codex Argenteus ("Biblia di plata"), cu a sobrebibi te awendia.

## Desaparicion
Cu e desaparicion gradual di e comunidadnan Gotico na Europa, y cu nan integracion den otro culturanan linguistico, e uzo di e alfabet Gotico a desaparece. Desde masomenos siglo IX p’adilanti, e alfabet no tabata mas den uzo practico.

## Importancia
Aunke e alfabet Gotico no ta den uzo den ningun comunidad moderno, su importancia historico ta grandi. E ta e testimonio di un esfuerso linguistiko y misionario den e tempo di e Imperio Romano. E ta duna nos comprension di un lenga Germanico cu ta diferencia for di otro variantenan cu a sobrebibi, manera Aleman y Hulandes. Ademas e ta sirbi como un fuente valioso pa linguista cu ta studia desaroyo di lenga Germanico.
Lenga nortgermániko

**Lenganan nortgermániko** ta forma un di e tres ramo prinsipal di e lenganan germániko, huntu ku e lenganan westgermániko i e lenganan ostgermániko (ku ya ta ekstinto). Nan ta konosí tambe komo lenganan nórdiko i ta predominante den Skandinavia i algun isla di Atlántiko Nòrt.

## Orígen
Tur e lenganan nortgermániko ta desendiente di nórdiko antiguo, un lenga históriko ku tabata wòrdu papiá durante Edat Medio tempran den Skandinavia i e islanan serkano. For di nórdiko antiguo, e lenganan moderno a desaroyá gradualmente dor di separashon geográfiko i evolushon lingwístiko.

## Klasifikashon
Tradishonalmente, e lenganan nortgermániko ta wòrdu dividí den dos supgrupo prinsipal: nortgermániko ost i nortgermániko west, ounke lingwístikanan moderno ta indiká ku esaki ta mas un kontinuum lingwístiko ku un separashon striktu.

### Supgrupo west (nort germániko west)
* nórdiko antiguo (ekstinto)
* islandes
* norwedji nynorsk (landsmål; un standard di skirbi basá riba dialektonan rural)
* feroes
* norn (ekstinto; tabata wòrdu papiá na Shetland i Orkney) )

### [[lenganan nort germániko ost|Supgrupo ost]]
* danés
* jutlandes
* norwedji bokmål (riksmål)
* sueko
* dalecarliano
* gutnisk

Noruego bokmål i nynorsk no ta lenganan papiá separadamente, sino dos stándard ofisial di skirbi (ortografia) di e lenga noruega. Den práktika, e lenganan nort germániko moderno ta altamentemente inteligibel entre sí, spesialmente danés, noruego i sueko.
Papa

**Papa** (di latin "*Papa*", di griego *πάππας*, *Pappas* un palabra cariñoso pa *padre*) ta Bispo di Roma i kabesante mundial di Iglesia Katóliko-Romano. E aktual sumo pontifise ta Papa Francisco, elegi na e konklave ku a terminá dia 13 di mart di 2013.
Lenganan italiko

**Lenganan italiko** ta un grupo di idioma ku ta pertenesé na e famia di idioma indo-oropeo.

## Klasifikashon
* Indo-europeu
** **Italiko**
*** Latino-falisko
**** Falisko
**** Latin
***** Romaniko / Neolatino / Latino
****** Romaniko ost / Balkano-romaniko
******* Romeno
******* Aromeno
******* Romeno meglesita
******* Istro-romeno
****** Italo west
******* Italo-dalmato
******** Dalmata
******** Italiano
******** Siciliano
******** Istrioto
******** Napolitano
******** Hudaico-italiano
******* West
******** Galo-iberiko
********* Galo-romaniko
********** Galo-italiano
*********** Emiliano / Emiliano-rumagnol
*********** Piemontes
*********** Lombardo
*********** Veneto
************ Talian
*********** Ligur
************ Monegasco
********** Galo-retiko
*********** Reto-romaniko
*********** Friulano
************ Ladino-dolomitiko
************ Romanche / Reto-romanche
************* Engadino
************ Oïl
************* Frances
************** Frances
*************** Frances quebequois
************** Frances cajun
************** Wallon
************** Zarfatiko / Judeu-francês
************** Picard
************* Sur-ost
************** Franco-provençal / Arpitano
********* Ibero-romaniko
********** Ibero-ost
*********** Katalan
********** Occitano
*********** Gascan
*********** Provençal
*********** Languedociano
*********** Auvernes
*********** Hudaico-Provençal / Shuadit
********** Ibero-west
*********** Asturo-leones
************ Mirandes
************ Asturiano
************ Leones
*********** Spaño
************ Spaño / Kasteyano
************ Extremeño
************ Hudaico-espanhol / Ladino
************ Spaño amazoniko / Spaño di Loreto-Ucayali
*********** Galego-portugues
************ Portugues
************ Hudaico-portugues / Lusitânico
************ Gayego
************ Fala di Extremadura
******** Pirenaiko-mozarabe
********* Aragonês
********* Mozarabe
****** Lenganan romaniko sur
******* Corso / Corsiko
******* Sardo
******** Sardo logudores
******** Sardo campidanes
******** Galures
******** Sasares
Lenga romániko

**Lenganan romániko** ta un grupo lingwístiko derivá di latin.

## Klasifikashon

* Ost romániko 
** Balko-romániko
*** Rumano
*** Arumano
*** Rumano meglesita
*** Istro-rumano
** Dalmata
** Italo-romániko
*** Italiano
*** Siciliano
*** Corso / Corsiko
*** Napolitano
*** Romanesco
* Romániko west
** Cisalpino
*** Veneto
*** Istrioto
*** Galo-italiano
**** Emiliano / Emiliano-rumagnol
**** Piemontes
**** Lombardo
**** Ligur
** Reto-romániko
*** Friulano
*** Ladino
*** Romanche / Reto-romanche
**Galo-romániko
*** Oïl
**** Franses
**** Walon
**** Picard
**** Normando
**** Galo
**** Borgognon
**** Lorenes
**** Franco-Comtes
**** Poitevin-santoges
**** Berrichon
**** Angevin
*** Sur-ost
**** Franco-provençal / Arpitano
** Occitano-romániko
*** Katalan
*** Occitano
** Ibero-romániko
*** Ibero-ost
**** Aragonês
*** Ibero-west
**** Spaño / kasteyano
**** Asturo-leones
***** Mirandes
***** Asturiano
***** Leones
***** Extremeño
***** Cantabro
**** Galego-portugues
***** Portugues
***** Gayego
***** Fala di Extremadura
** Mozarabe
** Lenganan romaniko sur
*** Sardo
Lenganan Afro-asiatiko

**Lenganan afroasiátiko** ta un famia di idioma ku ta konsisti di mas di 240 lenga papiá pa mas o menos 400 mion hende den e parti nort i ost di kontinente Afrika, Sahel i e parti west di Asia. Algun di e lenganan aki ta pertenese na e idiomanan skirbi di mas bieu mundialmente.

E famia di idioma aki tin seis rama: berber, chadiko, egipcio, semita, cuchitiko i omotiko. E idioma mas papiá ta árabe, un lenga semita ku tin alrededor di 313 mion papiadó nativo.  

## Klasifikashon

* Lenganan berber
* Lenganan chadiko of di Chad (p.e. Hausa)
* Lenga egipcio
* Lenganan semitiko (p.e. Árabe, Hebreo)
* Lenganan kushito (di e antiguo Reino di Kush) (p.e. Somali, Oromo, Afar)
* Lenganan omotiko (di region suitost di Etiopia)
Pulmon

**Pulmon** ta un órgano koló ros den pechu formando parti di e sistema respiratorio di sernan humano i animalnan. Den pulmon, oksígeno ta pasa for di den aire bai den sanger i dioksógen di karbon ta pasa for di den sanger bai den aire. Ser humano tin dos pulmon.
Talian

**Talian** ta un dialekto di Veneto papiá den sur di Brasil entre komunidatnan di inmigrantenan italiano. 

E palabra “Talian” mes ta derivá di italiano i den e komunidat ta referí na dje simplemente komo “italiano”, apesar ku e no ta identiko ku italiano standardisá. 

## Origin i ekspanshon
E origen di Talian ta ligá na gran fluho di inmigrashon italiano (partikularmente for di region Veneto, Lombardia i otro partinan di Nort Italia) pa Brasil den e fin di siglo XIX, entre 1870 i 1900. 

E inmigrantenan tabata biba prinsipalmente den estadonan sur di Brasil, manera Rio Grande do Sul, Santa Catarina i Paraná. 

Den e konteksto aki, e dialekto veneto di e inmigrantenan a kambia pa forma un variante lokal ku ta un meskla di e base veneto ku influensianan di portugues brasileño i otro dialektonan italiano.
Siciliano

**Siciliano** ta un lenga papiá na e isla di Sicilia, den sur di Italia i na e parti sentral di Calabria. E ta ser papiá pa mayoria di e habitantenan di Sicilia i tambe pa emigrantenan.
Tin 10 mion hende ta papia e idioma. E tin tres variante: e siciliano, e calabro-siciliano i e salentino.
Human Development Index

**Human Development Index** (Índise di Desaroyo Humano, HDI) ta un midi estadístiko komparativo usá pa midí e nivel di desaroyo humano di un pais. E índise ta sirbí pa klasifiká paisnan, por ehempel den paisnan desaroyá, den desaroyo òf menos desaroyá, basá riba indikadornan manera spektativa di bida, nivel di edukashon i ingreso pa kabes.

E índise di desaroyo humano a wòrdu desaroyá pa PNUD (Programa di Nashonnan Uni pa Desaroyo) i ta wordu publiká anualmente den e Informe di Desaroyo Humano. E meta di HDI ta pa duna un bista mas kompletu di bienestar humano ku no ta basá solamente riba faktornan ekonómiko, sino tambe riba aspekto sosial i di salú.

## Ehempel di skornan

## Mira tambe
* Lista di país segun HDI
Lista di pais segun indice di desaroyo humano

Esaki ta un **lista di pais segun indice di desaroyo humano** of *[[Human Development Index|Human Developement Index]]* (HDI) di Nacionnan Uni cual ta midi pobresa, analfabetismo, educacion y speransa di bida den un pais of teritorio. E indice a ser desaroya na aňa 1990 door di e economista, Pakistano, Mahbub ul Haq y ta ser uza pa Programa di Nacionnan Uni pa Desaroyo (*United Nations Development Programme*, UNDP) den su raport anual desde aňa 1993.

E indice ta midi e prestacion promedia di un pais, dividi den tres categoria:
* Salud Publico, basa ariba e promedio di speransa di bida na nacemento.
* Conocemento, basa ariba analfabetismo y e parti di e poblacion cu ta sigui educacion primario, secundario y avansa.
* Calidad di bida, basa ariba e producto nacional bruto pa habitante, den  *koopkrachtpariteit* of *purchasing power parity* den dollars.

## Lista di pais segun HDI
Paisnan cu nan HDI a ser calcula pa UNDP. Desde aña 2013, paisnan ta clasifica den cuater categoria di desaroyo humano: hopi halto, halto, promedio, y abou. Un balor similar di desaroyo humano (HDI) no ta implica e mesun rango, ya cu e balor y rango ta wordo determina cu un maximo di seis decimal.

E cantidad di pais cu ta wordo inclui den e indice di desaroyo humano (HDI) ta wordo determina basa riba e disponibilidad di data. E raport ta uza data di organisacionnan estadistico internacional y otro fuentenan confiabel na e momento di publicacion. Sin embargo, e ta posibel cu algun pais no tin data completo pa tur e indicadonan cu ta wordo uza pa calcula e HDI. Den e caso ey, e paisnan aki lo keda exclui for di e calculacion si e data disponibel no ta confiabel of si tin inseguridad considerabel tocante e precision di e calculacion di HDI.

E siguiente lista ta coresponde cu e raport publica pa e Programa di Nacionnan Uni pa Desaroyo (UNDP) na New York riba 13 di maart 2024 cu data relaciona pa aña 2022.
Tobolsk

**Tobolsk** (ruso: Тобольск) ta un siudat den Rusia. E ta forma parti di e Tyumen Oblast i ta situa den serkania di varios riu.  Funda na 1590, Tobolsk ta e di dos siudat ruso ku a keda establesi ost di e Serunan di Ural den Rusia asiatiko y ta e kapital historiko di e region siberiko.
Lombardo

**Lombardo** (nòmber nativo: lombard, lombart, lumbart of lumbaart) ta referí na un grupo di dialekto, ku ta pertenesé na e famia di idioma galo-italiano i ku ta papiá prinsipalmente den region sur di Suisa (Ticino i Graubünden) i den region nort di Italia (Lombardia i Piemonte).
Dalmata (lenga)

**Dalmata** ta un lenga ekstinto ku tabata wòrdu papiá na Dalmatia, loke awendia ta Kroasia i Montenegro.
Republika di Sakha

**Sakha**  (na ruso: Якутия, Jakutia) , ofisialmente **Repúblika di Sakha (Yakutia)**, ta un repúblika di Rusia, situá den e region oriental di Rusia kanto e Oséano Ártiko. E repúblika ta kubri 18% di e teritorio di Rusia i ta sin duda e supárea di mas grandi na mundu ku un tamaño mas o ménos meskos ku India. E tin un poblashon di alrededor 1 mion hende. Su kapital ta Yakutsk.
Yakutsk

**Yakutsk** ta kapital i siudat mas grandi di Republika di Sakha, Rusia, situá mas o ménos 450 km sùit di e Sírkulo Polar Ártiko. Dor di e empuhe di e industria di mineria, Yakutsk a bira un di e siudatnan regional di mas rápido kresementu den Rusia, ku un poblashon di 355.443 segun senso 2021.
Karl Dönitz

**Karl Dönitz** (☆ 16 di sèptèmber 1891 na Grünau  — † 24 di desèmber 1980 na Aumühle) tabata un militar y politiko alemán, komandante di Kriegsmarine, e mariña alemán, y presidente di su país durante 23 dia despues e morto di Adolf Hitler. E ta konosí prinsipalmente pa a asina e rendishon inkondishonal di Di Tres Reich den Guera Mundial II.

## Biografia
Dönitz a drenta e Marina Imperial na 1910 i a sirbi riba supmarino (U-boote of unterseeboote) den Laman Pretu i Laman Mediteráneo durante Guera Mundial I. Na su regreso, el a wòrdu nombrá inspektor di botonan di torpedo.

Despues ku Hitler a tuma e poder, Dönitz a kontribuí sekretamente na e rekonstrukshon di e flota supmarino, den violashon di Tratado di Versailles. Na 1936, el a wòrdu nombrá komo komandante di e flota supmarino. Su táktika di atakenan, konosí komo “wolfpack”, a kousa daño signifikante na konvoinan Aliado durante e Guera Atlántiko.

Na yanüari 1943, e tabata susesor di Almirante Erich Raeder komo Komandante-en-Hefe di e "Kriegsmarine" ku e rango di Gran Almirante. Su ekspertisio táktiko i fieldat na Hitler a dun’é gran konfiansa.

Dia 20 di aprel 1945, Hitler a nombra Dönitz hefe di e komandonan militar i sivil den e parti nort di Oropa. Den su testament, Hitler a nombr’é Presidente di Reich, Minister di Guera i Komandante-en-Hefe di Forsanan Armá. Dönitz a bira hefe di estado ofisialmente dia 2 di mei 1945, i a enkabesá e gobièrnu di Flensburg.

Den un anunsio na radio dia 8 di mei 1945, Dönitz a anunsiá e entrega inkondishonal, terminando ofisialmente e parti oropeo di Guera Mundial II. E tabatin komo meta pa entregá forsanan aleman na e aliadonan oksidental pa protehá nan di Union Sovietiko.

Den e huisionan di Nuremberg, Dönitz a keda kondená pa krímennan di guera i krímennan kontra pas, inkluso ordená guera supmarino sin restrikshon. El a risibí un kastigu di 10 aña di prizòn i a sali for di prizòn di Spandau na 1956. Despues el a baha ku penshun na Aumühle, el a publiká dos outobiografia (inkluso *Zehn Jahre und zwanzig Tage*, 1958), i a muri di un atake di kurason dia 24 di desèmber 1980 na edat di 89 aña.

## Mira tambe
* Bataya den Laman Karibe
Piemontes

**Piemontes** ta un idioma romanse ku ta wòrdu papiá prinsipalmente den e region di Piemonte, den nort di Italia. E ta pertenesé na e famia di idioma galo-itáliko, ku tambe ta inkluí Lombardo, Ligur i Emiliano-Romagnolo. Apesar ku Piemontes tin hopi semehansa ku italiano, e ta konsiderá un lenga separá, ku su propio gramatika, vokabulario i pronunsiashon.

## Origen i klasifikashon
Piemontes a surgi for di Latin Vulgar, manera tur lenga romanse, i a desaroyá durante Edat Medio den e teritorio ku awe ta forma Piemonte. Segun klasifikashon lingwístiko, e ta pertenesé na e famia di lenganan indo-oropeo, rama románse, grupo galo-románse, supgrupo galo-itáliko.

## Uso i distribushon
E idioma ta wòrdu papiá prinsipalmento den e region di Piemonte, inkluyendo siudatnan manera Turin (Torino), Asti, Cuneo, Alessandria i Novara. Tambe tin komunidatnan di papiadó di Piemontes den parti di Fransia i den komunidatnan di emigrantenan piemontes den Amérika i otro regionnan di Oropa.

Ounque italiano ta e idioma ofisial di Italia i ta dominante den enseñansa, gobièrnu i medionan di komunikashon, Piemontes ainda ta wòrdu usá den komunikashon kotidiano, spesialmente den komunidatnan rural i entre hende di mas edat.

## Status legal i kultural
Piemontes no tin status ofisial na nivel nashonal, pero e ta rekonosí komo un lenga regional i minoritario segun klasifikashonnan di organisashonnan internashonal, manera UNESCO. Den e último añanan, tin un interes renobá den preservashon i promoshon di e lenga, a traves di publikashonnan literario, teatral, musikal i programanan kultural.
Dmitri Mendeleev

**Dmitri Ivanovic Mendeleev**, na ruso: Дми́трий Ива́нович Менделе́ев, (☆ 8 di febrüari 1834 na Tobolsk — † 2 di febrüari 1907 na Sint Petersburg), tabata un kimiko y fisiko ruso, kreadó di promé vershon di tabèl periódiko di elemento kímiko.
Paul von Hindenburg

**Paul Ludwig Hans Anton von Beneckendorff und von Hindenburg**, mihó konosí komo **Paul von Hindenburg**, (☆ 2 di òktober 1847 na Posen - † 2 di ougùstùs 1934 na Nuedeck) tabata un polítiko y marechal alemán, importante figura durante e Prome Guera Mundial. E tabata tambe presidente di Republika di Weimar y Di Tres Reich di 12 di mei 1925 te 2 di ougùstùs 1934.
Reichskommissariat Norwegen

E **Reichskommissariat Norwegen** tabata e regimen di okupashon sivil establesé den Noruega okupá por e Alemania nazi, durante e Di Dos Guera Mundial.
Norwedji

**Norwedji**, tambe **Norwechi** (*Norsk*) ta un lenga nort-germániko òf skandinavo ku 4,5 mion papiadó. E ta e idioma ofisial di Noruega. Norwedji ta desendiente di Norsk antiguo, un lenga komun di e pueblonan germániko na Skandinavia durante e époka di Viking. Danes, sueko i norwedji ta tres lenga skandinavo kontinental ku huntu ku e idiomanan insular, manera feroe i islandes, ta konstituí e idiomanan nórdiko.
Reichskommissariat Belgien-Nordfrankreich

**Reichskommissariat Belgien-Nordfrankreich** tabata e regimen di ocupacion civil estableci den Belgika y Nort Francia ocupa por e Alemania nazi, durante e Di Dos Guera Mundial.
Nórdiko antiguo

**Nórdiko antiguo** tabata un lenga nortgermániko, papiá den gran parti di Nort Oropa durante Edat Medio tempran, mas o ménos entre siglo VIII i XIV. E lenga aki tabata e antesesor komún di varios lenga moderno manera islandes, feroés, noruego, danes i sueko.

Nórdiko antiguo a desaroyá for di e proto-germániko i tabata estrechamente relashoná ku e lenganan germániko antiguo. E tabata papiá prinsipalmente den e regionnan di Skandinavia, i tambe den kolonianan viking na e Islanan Britániko, Islandia, Grunlandia i parti di e kosta di Oropa kontinental.

E lenga tabata eksistí den varios dialekto, ku e dos prinsipal tabata nórdiko antiguo ost (ku a evolushoná den danes i sueko moderno) i nórdiko antiguo west (ku a bira noruego, islandes i feroés). Hopi di e tekstonan literario mas konosí di e kultura viking, manera e saganan i e Edda, a wòrdu skirbi den nórdiko antiguo, prinsipalmente den Islandia.

Ku e paso di tempu i e desaroyo di lenganan nashonal separá, nórdiko antiguo a stop di wòrdu papiá komo lenga bibu i awor ta konsiderá un lenga ekstinto, ounke su herensia ta keda bibu den e lenganan skandinavo moderno i den e literatura medieval.
Danes

**Danes** ta un idioma nort germániko di e famia di idiomanan indo-oropeo, papiá pa mas o ménos seis mion hende, prinsipalmente den i rònt di Dinamarka. Danes ta e unico Idioma ofisial di Dinamarka. Komunidatnan di hablantenan di Danes tambe ta wòrdu hañá na Grunlandia, Islanan Faroe, i e region Sleeswijk-Holstein den nort di Alemania, kaminda e tin status di idioma minoritario.
Plautdietsch

**Plautdietsch** ta un lenga west germániko, derivá di e grupo dialektal di Nederdüüts, ku prinsipalmente a keda preservá den komunidatnan menonita. E lenga aki ta resultado di emigrashon di menonitanan for di Prusia Oriental y Rusia (siglo XVIII–XIX), ku despues a establesé kolonianan den diferente pais.

Plautdietsch ta papiá na Kazakstan, Alemania, Canada, Bolivia, México, Paraguay, Estadonan Uni di Amérika, Belize, Brasil y Costa Rica. Na hopi di e komunidatnan aki, plautdietsch ta sirbi komo un idioma di identidat étniko y religioso, spesialmente den komunidatnan agríkola i tradishonal.

Na Canada i Merka, e lenga ta wòrdu usualmente kombiná ku ingles den bida diario, mientras ku den Latinoamérika e ta hopi biaha mesklá ku spaño òf portugues. Na Kazachstan i Rusia, hopi papiadó hòben ta usa aleman standard (hochdeutsch) òf ruso, pero aun por topa ku plautdietsch den komunidatnan menonita mas será.

Den término lingüístiko, plautdietsch ta preservá hopi rasgo di Nederduuts antiguo, pero tambe a desaroyá su propio fonétika, bokabulario i gramátika, influensiá dor di kontakto ku e idioma anfitrion (ehempel: spaño, ingles, ruso).

## Mira tambe
* Pennsilfaanisch Deitsch
* Plattdüütsch
San Marino

**San Marino**, ofisialmente *E mas serena Repúblika di San Marino* (italiano: **Serenissima Repubblica di San Marino**), ta un mikroestado soberano den e parti sur di Oropa. E ta un pais sin frontera maritimo ku ta rondoná pa Italia. Fundá na aña 301 e ta e republika konstitushonal mas bieu na mundu ku ainda ta eksisti. E teritorio di San Marino ta kubri mas o menos 62 km² i ta wòrdu influensiá dor di un klima temperá ku diferente temporada di aña. E ta e di tres estado mas chikitu di Oropa despues di Siudad Vatikano i Monaco i e di sinku pais mas chikitu na mundu. E kapital di San Marino ta e siudat San Marino.

## Divishon atministrativo
Erik e Korá

**Erik Þorvaldsson** (nordico bieu: Eirikr Þorvaldsson), miho conoci como **Erik e Cora** (nordico bieu: Eirīkr hinn rauði) (☆ 950 - † 1003), tabata un viking, comerciante y explorador Noruechi na final di siglo X, kende a funda e prome asentamento viking na Groenlandia.

## Biografia
Erik Þorvaldsson a nace den e distrito di Jæren, Rogaland, na costa west di Noruega. Erik tabata yiu di Þorvald Asvaldsson, un exiliado pa asesinato. E famia a emigra pa Islandia, kaminda Erik mes a kria su famia i a sigui e bida di viking.

Despues di un serie di conflicto cu otro colonisadornan na Íslandia, incluso acusacion di asesinato, Erik mes tambe a wordo exilia. Durante su exilio, el a bai explora un tera na west di Íslandia y Groenlandia. Na mas o ménos aña 982, el a biaha y a explora parti di e costa sur di Groenlandia. Den un esfuerso pa atrae colonisadornan, el a yama e isla Groenlandia ("Tera Berde"), un nomber intenciona pa hacie mas atraktivo pa migrantenan potencial.

Un par di aña despues, el a bolbe na Íslandia pa buska mas colonisador. El a logra convence hende, cu den mas o ménos 25 barku a bai funda un comunidad viking permanente na Groenlandia, un di e emigrashonnan viking mas notabel den era di ekspanshon nordico.

Erik tabatin kuater yiu:
* Leif Eriksson**, ku a bira famso como e explorador cu probablemente a yega kontinente America (Vinland) prome cu Cristóbal Colón.
* Freydís Eiríksdóttir, cu segun saga tabata un muhe baliente y controversial cu tambe a biaha pa Vinland.
* Thorvald Eriksson
* Þorsteinn Eriksson

Erik Þorvaldsson a fayece na Groenlandia rond di aña 1003, probablemente durante un epidemia.
Leif Eriksson

**Leif Eriksson** (den nordico bieu: Leifr Eiríksson) (c. 970-c. 1020), tabata un explorador viking di Islandia, kende ta wordo considera un di e prome oropeo cu a yega Norte America.
Katmandu

**Katmandu** (nepales: काठमांडौ) ta kapital i e siudat mas poblá di Nepal. Katmandu ta situá na un altura di 1.350 meter riba nivel di lama den e Vaye di Kathmandu, un vaye grandi den e seronan di e region sentral nepales. 

E siudat ta konosí pa su multiple tèmpel i palasio budista i hinduista; mayoria di nan ta data for di siglo 17.
Vientiane

**Vientiane** (lao: ວຽງຈັນ, romanisá: Wiang Chan) ta e kapital i siudat mas grandi di Laos. E ta situá na e oriya di Riu Mekong na e frontera ku Tailandia i tin un área di 3,920 kilometer kuadrá. Vientiane ta konsistí di e sinku distrito urbano i te ku e senso di 2023 tabatin un poblashon di 840.000 habitante.

Establesé komo e kapital di e Reino di Lan Xang na 1563, Vientiane a sirbi komo e sentro atministrativo durante gobernashon franses i a retené arkitektura di era kolonial banda di lugánan di referensia budista manera Pha That Luang, un símbolo nashonal di budismo, i Haw Phra Kaew, ku un tempu tabata albergá e Buda di Esmeralda te su mudansa pa Tailandia na siglo 18.
Manila

**Manila** ta kapital i e di dos siudat mas poblá di Filipinas. E tin un área di 42.88 kilometer kuadrá i un poblashon di 1,780,148 habitante (2015). E ta situá na orio ost di e bahia di Manila riba e isla di Luzon. E siudat ta funda alrededor di aña 1500. Alkalde di e siudat ta Honey Lacuna.

## Galeria

Ph_locator_ncr_manila.png|Lokalisashon di Manila
Flag of Manila.svg|Bandera di Manila
Ph_seal_ncr_manila.png|Eskudo di Manila
Aman

**Aman** (árabe: عمان‎, ʿAmmān) ta kapital i siudat mas grandi di Hordania. E ta situá den e parti sentral-wèst di e pais, den un region montañoso, i ta sirbi komo e sentro polítiko, ekonómiko, kultural i gubernamental di Hordania. Aman tin un área di 1,680 kilometer kuadrá i un poblashon di 4,007,526 hende(2014).. E ciudad a ekspande rapido den e siglo 20 i a krea un kombinashon interesante di arkitektura moderno ku ruinanan históriko. Aman ta un di e siudatnan mas liberal i oksidentalisá den Medio Oriente, ku un komunidat internashonal importante i un fuerte desaroyo di turismo, komersio i servisionan di gobierno.

## Historia
Aman tin un historia hopi antiguo, ku evidensia arkeológiko ku ta demostrá habitashon humano den e área for di mas ku 7.000 aña p.k.K. Den antiguedat, e siudat tabata konosí komo Rabbat-Ammon, kapital di e reino Ammonita. Durante e periodo Griego-Romano, e tabata yama Philadelphia, nombrá asina den honor di e rey Ptolemeo II Philadelphos di Egipto.

Na e periodo Bizantino i Islamiko, Aman a sigui ta un sentro di importansia regional. Promé ku siglo 20, e siudat tabata un pueblo chikitu, pero ku e fundashon di e Emirato di Transhordania den 1921 i despues e independensia di Hordania den 1946, Aman a bira e kapital di e estado i a desaroyá rapido como un siudat moderno. Konflikto regional i olanan di migrashon, inkluyendo palestino, iraki i sirio, a kontribuí na un kresementu demográfiko signifikante.

## Ekonomia
Aman ta e motor ekonómiko di Hordania. E siudat ta sede di hopi kompania grandi, embahada, i institushonnan finansiero. E sektor di servisio ta esun mas importante den e ekonomia lokal: turismo, sektor bankario, teknologia informátiko, enseñansa i salú ta kontribuí hopi na e produkshon bruto lokal.

Turismo ta un otro pilar di e ekonomia. Aman ta atraé bishitantenan ku ta interesá den su kombinashon di modernidat i kultura tradishonal, i komo punto di salida pa atrakshonnan manera Petra, Wadi Rum i e Ma morto.

Tambe, e sektor di konstrukshon i desaroyo urbano a krese fuerte den e último dekadanan, ku e ekspanshon di e siudat i e desaroyo di zonanan residensial, komersial i turístiko.
Lituania

**Lituania** ta un pais den Oropa. E tin un área di 65.300 kilometer kuadrá i un poblashon di 2.866.935 (2016). Lituania ta un e tres pais baltiko, huntu ku Estonia i Letonia. Su kapital i siudat mas grandi ta Vilnius.

Lituania e haña su independensia na aña 1991.
Benevento

**Benevento** ta un siudat den e parti sur di Italia, den e region di Campania. E tin un poblashon di 60.136 hende.
Avellino

**Avellino** ta un siudat den sùit di Italia, den region di Campania. E siudat ta kapital di e provinsia di Avellino. E tin un área di 30,55 kilometer kuadrá i un poblashon di 54.769 hende (2016).
Slovakia

**Slovakia**, ofisialmente **Repúblika Slovako**, ta un pais sin frontera maritimo den Oropa  Sentral. E tin frontera ku Polonia den nort, Ukrania den ost, Hungria den sùit, Austria den west i Czechia den nortwest. E tin un área di 49.035 kilometer kuadrá i un poblashon di 5.426.252 habitante (2015). Bratislava ta kapital i siudat mas grandi di e pais, mientras Košice ta e di dos siudat mas grandi.
Malta

**Malta**, ofisialmente **Repúblika di Malta**, ta un pais insular den e parti sùit di Oropa, den Laman Mediteráneo. E ta konsistí di un archipielago situá entre Italia, Tunesia i Libia. E tin un área di 316 kilometer kuadrá i un poblashon di 445 426 (2014) habitante. Malta tin dos idioma ofisial: maltes, e úniko idioma semita den Oropa i Union Oropeo, i ingles. Kapital di e pais ta Valletta.
Moldavia

**Moldavia**, ofisialmente **Repúblika di Moldavia** (na rumano: **Republica Moldova**), ta un pais sin salida pa laman den ost di Oropa. E tin frontera  ku Rumania na wèst i ku Ukrania panort, ost i sùit. Su kapital i siudat mas grandi ta Chisinau.

## Geografia
Moldavia tin un área di 33.846 km². E pais ta predominantemente plat ku algun seru chikí i vayenan fértil, spesialmente den region di Bessarabia. E klima ta temperá kontinental, ku verano kaloroso i winter friu.

## Demografia
Segun senso di 2014, Moldavia tin un poblashon di 2.913.281 habitante. E idioma ofisial ta rumano, pero den práktika tambe ta papia ruso, gagaúz i ukraniano. Mayoria di e poblashon ta seguidó di kristianismo ortodokso.

## Historia
E teritorionan di Moldavia a forma parti di diferente estado históriko, inkluyendo e Prinsipado di Moldavia, Imperio Otomano, i despues e Imperio ruso. Entre 1918 i 1940 e área tabata forma parti di Rumania, pero durante e Guera Mundial II el a keda bou di kontrol soviétiko. Den 1991, despues di e disolushon di Union Sovietiko, Moldavia a deklará su independensia.

## Polítika
Moldavia ta un repúblika parlamentario. E pais ta miembro di organisashonnan internashonal manera Nashonnan Uni, Konseho di Oropa i Organisashon Mundial di Komersio. Un asuntu polítiko importante ta e situashon di Transnistria, un region separatista na region ost di e pais.

## Ekonomia
Ekonomia di Moldavia ta basá prinsipalmente riba agrikultura, ku produkshon di biña, fruta i tabako. E pais ta un di e mas pober den Oropa, pero ta hasi esfuersonan pa diversifiká su merkado i fortalesé su relashonnan ku Union Oropeo.
Pisa

**Pisa** ta un siudat den e parti sentral di Italia, den region di Toscana. E siudatat ta situá na riu Arno i tin un poblashon di 90.834 hende. Pisa ta famoso pa su toren inkliná.
Siena

**Siena** (na *[[Latin]]*: Sena Iulia) ta un siudat den e parti sentral di Italia, den e region di Toskana. E ta kapital di e provinsia di Siena i tin un poblashon di 53.901 hende (2017).


Siena-152-vom Turm-Dom-1979-gje.jpg
Siena-116-Dom-Fassadengiebel-1979-gje.jpg
Siena-120-Palazzo Comunale-Torre del Mangia-1979-gje.jpg
Siena-122-Palazzo Comunale-Fest-1979-gje.jpg
Siena-110-Wappentier Lupa-1979-gje.jpg
Siena-304-Piazza di Campo-Dom-1999-gje.jpg
Siena-142-vom Turm-Piazza di Campo-Dom-1979-gje.jpg
Siena-310-vom Turm-1999-gje.jpg
Siena-318-vom Turm-1999-gje.jpg
Florenza

**Florenza** (na *[[italiano]]*: Firenze) ta kapital di e region di Toscana, den e parti sentral di Italia. E ta e siudat mas poblá di Toscana ku 383.083 habitante na 2017, i ta konta ku mas di 1,5 mion hende den su zona metropolitano.
Terni

**Terni** ta un siudat den e sentral parti di Italia, den region di Umbria. E ta situá 104 kilometer nortost di Roma i 81 km pasùit di e kapital regional, Perugia. E ta kapital di e provinsia di Terni i tin un poblashon di 106.370 hende (2023).

Terni ta konosí tambe komo e “Siudat di Amantenan”, komo su santu patrono, San Valentino, a nase i a bira obispu aki, i e restunan ta konserbá den e basilika-santuario na su honor.
Perugia

**Perugia** ta un siudat den e parti sentral di Italia. E ta kapital di region di Umbria i tin un poblashon di 168.066 hende (2010).
Letonia

**Letonia** (na ingles: Latvia, hulandes: Letland), ofisialmente **Repúblika di Letonia**, ta un pais den Oropa  i miembro di Union Oropeo. E tin un área di 64.589 kilometer kuadrá i un poblashon di  1.973.700 (2014). Letonia ta un e tres pais baltiko, huntu ku Estonia panort i Lituania pasùit. Su kapital i siudat mas grandi ta Riga.

Letonia e haña su independensia na aña 1991.
1805

**1805**

## A sosodé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Oktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Oktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Oktober**
* 22 - Casper Lodewijk van Uytrecht (73), doño di plantashi na Kòrsou.

**Novèmber**

**Desèmber**
* 27 - Isabelle de Charrière (65), eskritor den idioma franses den tempu di Iluminashon
Isla Bouvet

**Isla Bouvet** ta un isla den Antártika, situá den e parti suit di Oséano Atlántiko. E ta e isla mas distante na mundu i ta inhabitá.
Armenia

**Armenia** ta un pais sin frontera maritimo ku ta geografikamente situá den Asia, pero den sentido kultural i históriko ta wòrdu konsiderá komo pais oropeo. E ta komparti frontera ku Georgia, Azerbaijan, Iran i Turkia. E frontera ku Azerbaijan i Turkia ta será pa motibu di e konflikto tokante Nagorno-Karabach. E tin un área di 29.743 kilometer kuadrá i un poblashon di 2.998.600 hende (2016). Yerevan ta e kapital i siudat mas grandi di e pais.
Pistoia

**Pistoia** ta un siudat den e parti sentral di Italia, den region di Toscana. E tin  un poblashon di 90.315 hende.
Salerno

**Salerno** ta un siudat den sùit di Italia, den region di Campania. E tin un poblashon di 134.944 hende.
Ode an die Freude

**Ode an die Freude** ta un obra skirbi pa e poeta Alemán Friedrich Schiller (1759-1805) na novèmber di 1785 y publiká pa promé bes na 1786.

E poema a bira spesialmente konosí pa su uzo den e parti final di e koro di e di nuebe Simfonia van Beethoven, ku ta data di 1823. 

Durante e Weganan Olímpiko 1956, 1960 i 1964 a toka e komposishon di Beethoven komo himno nashonal di e tim uni di Alemania i na 1972 e Konseho di Oropa a scoge e "ode" komo himno nashonal. Na 1985 ela keda selekta ofisialmente komo himno nashonal oropeo pa e hefe di estado i lider nan di gobièrnu di Union Oropeo.

## Letra original
Viterbo

**Viterbo** ta un siudat den e parti sentral di Italia, den e region di Lazio, ku un poblashon di mas o ménos 67.831 habitante. E ta e kapital di e provinsia ku tin mesun nòmber.

## Geografia
Viterbo ta situá na un elevashon di mas o ménos 326 meter riba nivel di laman, den un área konosí pa su klima temperá i paisahe di seru. E siudat ta rondoná pa plantashonnan di oleifi i kunukunan di wendrùif, i ta relativamente serka di Lago Bolsena i Lago Vico.

## Historia
Viterbo tin orígen medieval i a bira un siudat importante durante siglo 13, ora ku e Papa i e korte papal tabata biba aki pa un tempu, loke a kondusi na e apodo *Siudat di e Papanan*. E ta un di e siudatnan medieval mihó konserbá na Italia, ku muraya i torennan grandi ainda intakto.

## Herensia i atrakshonnan
E sentro históriko ta kontené hopi edifisio trahá di piedra volkániko, piazzanan chikitu, i misa gótiko i romanesko. Puntonan di interes ta inkluí:

* Palasio Papal di Viterbo – sede temporal di Papa den siglo 13.
* Katedral di San Lorenzo – ku ta data for di siglo 12.
* Fontana Grande – un di e fonteinnan históriko mas grandi den e siudat.

## Ekonomia
Turismo, agrikultura (oleifi, druif, fruta), i produkshon di serámika ta sektornan klave pa e ekonomia lokal.

## Kultura
Viterbo ta anfitrion di eventonan tradishonal manera e *Macchina di Santa Rosa*, un proseshon úniko ku ta atraé bishitantenan di tur parti di Italia.
Bhutan

**Bhutan**, ofisialmente konosí komo **Reino di Bhutan**, ta un pais den Asia sin frontera marítimo. E ta situá entre China i India den e supregion suit di Asia. E pais ta karakterisá pa su montañanan i tin un area di 38.394 kilometer kuadrá i un poblashon di 797.765 habitante (2016). Bhutan ta un monarkia konstitushonal ku Vajrayana budismo komo religion estatal.
Singapur

**Singapur**, ofisialmente **Repúblika di Singapur**, ta un pais insular i siudat-estado den sùitost di Asia. E teritorio di e pais ta konsistí di un isla prinsipal, 63 isla i isla chikitu satélite i un isla riba mas distansia. E ta mas o ménos un grado di latitut (137 kilometer) panort di e ekuator, na altura di e punta sùit di Península Malayo, ku ta pegá ku e estrecho di Malaka na wèst, e estrecho di Singapur pasùit huntu ku e Islanan Riau na Indonesia, e Laman Sur di China na ost, i panort e estrecho di Johor huntu ku e estado di Johor den Malasia.
Cambodja

**Cambodja** òf **Kampuchea**, ofisialmente **Reino di Cambodja**, ta un pais den Asia, den e parti sùit di e península indo-chines. E tin un área di 181.035 kilometer kuadrá i tin frontera komun ku Tailandia den nortwest, Laos den nort, Vietnam den ost i e Golfo di Tailandia den sùitwest. E estado soberano di Cambodja tin un poblashon di 15.458.332 habitante (2014). Phnom Penh ta e kapital i siudat mas grandi di e pais.
Maldivas

**Maldivas**, ofisialmente **Repúblika di Maldivas**,  ta un pais insular den Asia. E ta un archipiélago ku ta konsistí di 1.190 isla di koral, agrupá den 26 atol den Oséano indio, sùitwest di India. E islanan ta repartí riba un área di aproksimadamente 90.000 km², pero e total di área firme ta djis bou di 300 km². E isla mas grandi ta 5 km² di tamaño i tin solamente nuebe isla ku ta mas grandi ku 2 km². Dos shen isla ta habitá i otro 88 ta lugá turístiko. E tin un área di 298 kilometer kuadrá i un poblashon di 393.253 habitante (2015).
Hindi

**Hindi** (हिन्दी) ta un idioma indo-ariano ku ta ser papiá na India. E ta un variante di Hindustani. E ta e un di e dos idioma ofisial di India i tambe un di e idiomanan mas papiá na mundu. E gramátika a sali prinsipalmente for di e idioma Sanskrit.
Åland

**Åland** (sueko: *Åland*; finlandes: *Ahvenanmaa*) ta un region finlandes ku ta posee un gran medida di outonomia. El a optené su outonomia mediante un desishon di Liga di Nashonnan na 1920. Åland ta situá den e archipiélago finlandes, yamá Islanan Åland, na entrada di e Golfo di Bothnia den Laman Baltiko. Su kapital ta Mariehamn. E ta e region mas chikitu di Finlandia, tanto den tamaño (1,580 km2) komo den poblashon (30,129). Su idioma ofisial ta sueko.
Fermo

**Fermo** ta un siudat den e parti sentral di Italia, situá den e region di Marcas. E ta e kapital di e provinsia di Fermo.  E siudat ta lokalisá riba un seru, mas o ménos 10 kilometer for di e kosta adriátiko, loke ta dun'e un posishon stratégiko i un bista amplio riba e entorno.

Fermo tin un sentro históriko bon preservá i restoura, karakterisá pa su arkitektura medieval i renasentista. E kurason di e siudat ta Piazza del Popolo, un plasa imponente ku ta sirbi komo punto sentral di bida sosial i kultural. Entre e edifisionan notable ta e Palazzo dei Priori i e Katedral di Fermo.

Atministrativamente i ekonomikamente, Fermo ta forma un aglomerashon urbano ku Porto San Giorgio, un siudat na kosta ku tin un poblashon di mas o ménos 15.800 habitante. Porto San Giorgio ta fungí komo haf i zona turístiko di e área, miéntras Fermo ta mantene un karakter mas históriko i atministrativo.

Promé di 1860, Fermo tabata un provinsia independiente. Despues di e unifikashon di Italia, e provinsia a wòrdu integrá ku Ascoli Piceno. Na yüni 2009, e provinsia di Fermo a wòrdu restablesé ofisialmente, ku e siudat di Fermo komo su kapital, komo resultado di un reorganisashon atministrativo basá riba Lei No. 147 di 11 di yüni 2004.


Fermo_popolo.jpg|Piazza del Popolo
Fermocentro.jpg|Hanchi den Fermo
Macerata

**Macerata** ta un munisipio i siudat den e parti ost di Italia, den e region di Marcas. E ta situá na un altura di 315 meter riba nivel di laman. E ta e kapital di e provinsia di e mesun nòmber i tambe un sede diosesano.
Pesaro

**Pesaro** ta un siudat den e parti sentral di Italia, den region di Marcas,
mas o ménos 60 kilometer nort di Ancona i 36 kilometer sùit di Rimini. E ta kapital di e provinsia di Pesaro-Urbino. Pesaro ta situá riba Laman Adriátiko i ta un haf i playa importante. E ta situá banda di Parco Naturale del Monte San Bartolo.
West Sahara

**Wèst Sahara**, ofisialmente **Repúblika Demokrátiko Arabe Sahrawi** (SADR, as-Sahrāwīyâ ad-Dīmuqrātīyâ), ta un pais Afrikano. E ta situá na kosta nortwèst di Afrika, ku frontera panort ku Maroko, i pasùit i ost ku Mauretania. Den nortost e tin frontera ku Argelia. E Oséano Atlántiko ta situá wèst di Wèst Sahara i e Islanan Kanaria ta situá nortwèst di e kosta atlántiko. E tabata un kolonia i di 1958 pa 1975 un provinsia ultramar di Spaña.

Atraves di tempu, e SADR a wòrdu rekonosé pa 84 estado di Nashonnan Uni, pero hopi di nan despues a retirá e rekonosementu aki bou di preshon diplomátiko òf pa motibunan ekonómiko. Na fin di 2020, SADR tabatin relashonnan diplomátiko ku aproksimadamente 30 estado.
Swaziland

**Swaziland** òf **Eswatini**, ofisialmente **Reino di Eswatini** (ingles: *Kingdom of Eswatini*, swazi: *Umbuso weSwatini*) i te 2018 e Reino di Swaziland , ta un monarkia den e parti sùit di Afrika. E ta un pais sin frontera maritimo, situá entre Suráfrika i Mozambique. E pais tin dos kapital: Mbabane ta sede di gobièrnu i  Lobamba ta e residensia real di e mama-reina, Ntombi i e kapital ofisial ku sede di e parlamento, konstituí pa un senado i un kámara di representantenan.
Ancona

**Ancona** ta un siudat portuario den e parti nortost di Italia, den region di Marcas, provinsia di Ancona. E ta situá na Laman Adriátiko i ta kapital di region di Marcas i di e provinsia di Ancona. E siudat tin un área di 123,71 km² i un poblashon di 99.572 habitante (2024).


File:Crkva Chiesa del Santissimo Sacramento u Anconi.jpg
File:Rimokatolička crkva Chiesa di San Domenico (Ancona) 2017.jpg
File:Chiesa di Santa Maria della Piazza.jpg
File:Pogled iz ankonskoga muzeja.jpg
File:Muzej u Anconi.jpg
File:Ankonska katedrala.jpg
File:U Anconi spomenik.jpg
File:Ancona u rujnu 2017.jpg
File:Upravna zgrada u Anconi.jpg
File:U Anconi u Italiji.jpg
File:Zgrada u Anconi.jpg
File:Na ulazu u Anconu.jpg
Ascoli Piceno

**Ascoli Piceno** ta un siudat den e parti sentral di Italia, den e region di Marcas. E siudat tin un área di 158,02 kilometer kuadrá i un poblashon di 49.143 habitante (2016).